GeslagsRegister van Jesus - Page 2
Wendag > Forum > Religie > Boervolk > Besprekings > GeslagsRegister van Jesus
29th August 2008, 13:43 #11
Re: GeslagsRegister van Jesus
Jy moet my maar vergewe, maar die kennis kom na ons toe, nie in ons eie tyd nie, maar soos dit Diegene behaag wat dit deurgee. Terwyl jy, Vicky, Stefanus, Die Boer, D P v O, Jaco S, dan nou familie is, sal jy weet waarvan ek praat.
Jy is reg. Die kerk leer ons dat Jesus deur die Heilige Gees verwek is. Maar dit is 'n halwe waarheid. En 'n halwe waarheid is 'n infame leuen. Lees die volgende gedeelte aandagtig.
Waarom verswyg die kerk die rol van die Allerhoogste?
Die Christus is gebore deur die Heilige Gees sowel as die Allerhoogste.
Die Heilige Gees is Eva, die Trooster en Moeder van alles wat lewe.
Die Allerhoogste is Adam, die heerser van die aarde, soos aangestel deur die Elohim.
Die gedeelte wat ek aanhaal bewys dus dat die Christus nie fisies nie, maar wel geestelik die Seun van Adam en Eva was. Ek het dit hier verduidelik. Vader en Moeder
Die fisiese geslagsregister van die Christus staan vas.
Die redenasie hier is bo verdenking of bo my denke, ons lees tog ook dat die Heilige Gees op Jesus uitgestort is eers nadat Hy deur Johannes gedoop is.
4th September 2008, 19:53 #12
Kom ons kyk so daarna, as die Allerhoogste die Seun geseën het en aan Hom die mag oorhandig het om in beheer te wees, dan is dit aan Hom wie ons onderdanig moet wees.
Hierdie is nêrens van gepraat nie maar uit die betrokke aanhalings blyk dit die geval te wees.
4th September 2008, 21:02 #13
Natuurlik is dit so nieuwoudtrl.
Daarom verklaar die Christus in sy gebed tot ons Vader dat die ewige lewe daarin geleë is om God te ken en Jesus die Christus wie hy gestuur het. En daarom lees ons ook verder dat die Christus die middelaar tussen ons en die Vader is.
Sonder die Christus se Nuwe Testament is dit onmoontlik om die koninkryk van die hemele te herken en te beleef. Jesus die Christus is dus die skakel tussen ons en die Vader. Daarom is dit belangrik dat ons onself onderwerp aan die leringe van die Christus en daarvolgens lewe.
16th September 2008, 20:29 #14
Originally Posted by sonette
In die eerste pos is daar twee geslagsregister van Jesus, soos beskryf word in Mat en Lukas. Waarom verskil die twee geslagsregisters van mekaar?
Die antwoord op jou vraag is geleë in die Pentateug (Torah). Ons het reeds aangedui hoe die Pentateug op bedrieglike wyse vervleg, verdraai en aangepas is om die priesters van die tyd te behaag.
Ons het ook reeds onderskei tussen die verhaal van die Jahwehis, die Elohis, die Deuteronómis en die Priesterlike weergawe wat in Babilon vervleg is om 'n nuwe politieke bedeling gedienstig te wees.
Geslagsregisters was ook onderworpe aan hierdie bedrog. By voorbeeld, watter Israelitiese priester sal erken dat hy van Kain afstam wanneer hy die die skrywer van die geslagsregister is?
16th September 2008, 21:44 #15
Die logiese gevolgtrekking is dat die Priesterlike bron van die Pentateug die name verander het om 'n sewe-generasie geslagsregister uit te brei na 'n tien-generasie geslagsregister, deur Adam te onderskei van Enos, deur Abel te vervang met Set en Noag die seun van Lameg te maak.
23rd September 2008, 21:14 #16
Uiteindelik is Jahwehisme (Jahweh aanbidding) die godsdiens van die Keniete (Kain se nageslag).
Jahweh is dus die God van die merk/teken van Kain. Jahweh is ook die beskermheer van Kain en sy nageslag, die Keniete.
25th September 2008, 19:32 #17
Die Keniete (Kain se nageslag) en hul godsdiens (Jahwehisme) verdwyn van die Bybelse toneel totdat 'n koninklike Egiptiese voortvlugtende moordenaar genaamd Ptah-Moses, opgelei deur die priesters van Ptah, die dogters van 'n Midianitiese priester te hulp snel by 'n veesuiping in die woestyn.
Die Midianitiese priester se dankbaarheid teenoor die Egiptenaar, sou die gang van die godsdiens dramaties verander.
Moses, sou uiteindelik voorgestel word aan Jahweh Seboath (HERE van die leerskare), die oorlogsgod van die suidelike Bedouine. Die God van die Midianiete.
26th September 2008, 21:41 #18
Uit die bloedlyn van Kain, soos weergegee uit die geslagsregister van Kain (Genesis 4:17-22), word gebore:
Jetro (Priester van Jahweh en skoonvader van Moses)
Hobab (Tweede skoonvader van Moses)
Zipporah (Vrou van Moses)
Jael wat Sisera met 'n tentpen vermoor het ( Rigters 4:22; 5:24)
Jahwehisme in die Bybelse verhaal, het dus prominensie verkry nadat Moses as voortvlugtige Egiptiese prins deur 'n familie ingeneem is, wat uit die bloedlyn van Kain gebore is.
29th September 2008, 21:55 #19
2nd October 2008, 22:45 #20
In die eerste pos is daar twee geslagsregister van Jesus, soos beskryf word in Mat en Lukas. Waarom verskil die twee geslagsrigisters van mekaar?
Die geslagsregisters (wanneer dit langs mekaar geplaas word) skep verdere vrae.
Kom ons volstaan eers by die twee geslagsregisters van die Nuwe Testament.
Die verskil tussen die Mattheus 1 bloedlyn en die Lukas 3 bloedlyn tree in na Dawid.
Ingevolge Mattheus 1 loop die bloedlyn van die Christus deur Dawid se seun, Salomo en ingevolge Lukas 3 is die Christus 'n afstammeling van Dawid se seun, Natan.
Die teenstrydigheid begin dus direk na Dawid. Een van die 2 geslagsregisters is nie die geslagsregister van die Christus nie.